ผมอายุ16ครับ ผมมีผื่นตรงผิวหนังหุ้มในอวัยวะเพศครับ ไม่มีอาการเจ็บคันหรืออะไรเลยครับ เป็นตั้งแต่เด็กแล้วเลยไม่คิดว่าเป็นอะไร อยากถามคุณว่าผมเป็นอะไรครับ*ผื่นของผมคล้ายๆกับรูปนี้เลยครับ
สวัสดีค่ะ อาการมีผื่นตรงหนังหุ้มอวัยวะเพศชายดังรูปแนบ คือเป็นผื่นแบบสีเหลืองๆมันๆอยู่ติดๆกัน ขึ้นมาเป็นๆหายๆ ไม่ก่อให้เกิดความเจ็บปวดนั้น อาจจะเข้าได้กับผื่น PPP ดังที่สงสัยมากที่สุด โดยผื่น PPP (Pearly penile papules) เป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย ไม่ใช่โรค ไม่จำเป็นต้องรักษา โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ และก็ทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์ได้แต่เนื่องจากผื่นยังมีลักษณะคล้ายกับโรคติดต่อทางเพศสัมพันธ์ได้อีกหลายชนิด เช่นเริม หูดหงอนไก่ แผลหนองในและแผลริมอ่อน (แต่ถ้าเป็นมาตั้งแต่เด็ก โดยไม่เจ็บ ไม่คัน ไม่ลุกลาม ก็คิดถึงน้อย) จึงควรต้องตัดโรคติดต่อทางเพศสัมพันธ์ออกไปก่อนด้วยแนะนำสังเกตอาการค่ะ ถ้าตุ่มดังกล่าวลุกลามมากขึ้น เริ่มเจ็บ มีลักษณะที่เปลี่ยนแปลงไปจากตอนเด็กๆ ร่วมกับมีสารคัดหลั่งผิดปกติจากท่อปัสสาวะ ควรไปพบแพทย์เพื่อตรวจเพิ่มเติม เบื้องต้นใช้น้ำเปล่าสะอาดล้างภายนอก ไม่ไปแกะเกาบริเวณที่เป็น งดการมีเพศสัมพันธ์ไปก่อน